राष्ट्रपति भवन परिसर में छैक मुगल गार्डन। आइ सं 11 मार्च तक भोर 10 बजे सं सांझ 5 बजे तक सोम छोड़ि सभ दिन खुजल रहत-सभहक लेल। सांझ चारि बजे के बाद प्रवेश नहिं।
 - एहि बेरक मुख्य आकर्षण के केंद्र छैक कैक्टस आ बोनसाई खंड।
 - गुलाबक मारिते वैरायटी-सेंटिमेंटल, सेंचुरी टू, अमेलिया, चाइना मैन, पूसा पीतांबर, लैंडोरा, फर्स्ट प्राइज, शरबत, आइस बर्ग, मोंटेजुमा, समर स्नो, लूईसियाना, ओक्ला होमा, पासाडेना, क्रिश्चियन डिओर, क्वीन एलीजाबेथ, सुपर स्टार, मदर टेरेसा, माचो मैन, पिंक परफेट, मोंटेजुमा, अर्जुन आदि देखि सकैत छी।
 - लाल आ पीयर रंगक ट्यूलिप, लिली, डबल पेंसी, क्लेंडुला, पोप्पी, गेंदा, गंधवेणु, स्टॉक आदि सेहो उपलब्ध।
 - म्यूजिकल,हर्बल,स्पिरिचुअल गार्डन आ बायोडायवर्सिटी पार्क सेहो देख सकब।
 - मुगल गार्डन के पसार १५ एक़ड़ में छैक। जम्मू-कश्मीर के गार्डन सं प्रभावित भ कए सर लुटियंस एकरा डिजाइन कएने छलाह।
 - मुगल गार्डन तीन भाग में छैक। पहिल हिस्सा रेक्टेंगलर गार्डन छैक, जे मुख्य राष्ट्रपति भवन सं जु़ड़ल छैक। मध्य हिस्सा लांग गार्डन आर आखिरी हिस्सा सर्कुलर गार्डन छैक।
 - बायोडायवर्सिटी पार्क में हिरण, बतख, टर्की समेत मारिते प्रवासी पक्षी सं भेट हएत। मोर सेहो। एहिठाम ३३ तरहक औषधीय पौधा छैक जाहिमें जटरोफा सेहो छैक जाहिसं बायो-डीजल तैयार होइछ। सर्दी के मौसम में एतय सब्जी सभहक खेती सेहो होइत छैक।
 - चर्च रोड के अंत में स्थित राष्ट्रपति संपदा के 35नंबर गेट सं गार्डन में प्रवेश। व्हीलचेयर इस्तेमाल करनिहार राष्ट्रपति भवन के स्वागत कक्ष होइत जा सकैत छथि। विकलांगलोकनि हुकमी माई मार्ग अथवा राजपथ सं राष्ट्रपति भवन पहुंच सकैत छथि। नेत्रहीनलोकनिक लेल राष्ट्रपति भवन के 12 नंबर गेट सं प्रवेश।
 - पानिक बोतल, ब्रीफकेस, हैडबैग, महिला सभहक पर्स, कैमरा, रेडियो ट्रांजिस्टर, मोबाइल फोन,हथियार आर खाद्यपदार्थ नहिं अनबाक अनुरोध कएल गेल छैक। पछिला बरख 5. 75 लाख लोक देखने छलाह मुगल गार्डन।
 मुगल गार्डन देया आओर जानकारी लेल क्लिक करू।
 प्रणव के सेहो दू टा स्वरूपः सूक्ष्म प्रणव आर स्थूल प्रणव। अक्षर रूप में 'ओम्' सूक्ष्म प्रणव छैक आ पांच अक्षर वला 'नमः शिवाय' मंत्र स्थूल प्रणव। सूक्ष्म प्रणव के सेहो हृस्व-दीर्घ भेद छैक। प्रणव में तीन वर्ण छैक जाहिमें 'प्र' कें अर्थ छैक-प्रकृति सं उत्पन्न महाजाल संसार रूप महासागर। 'नव' केर अर्थ छैक- एहि संसार रूपी महासागर सं पार हएबा लेल नूतन 'नाव'। तें ओंकार कें प्रणव कहल गेल छैक। प्रणव केर दोसर अर्थ छैक - 'प्र'-प्रपंच 'न'-नहिं 'व'-अपनेक लेल। एहि प्रकारें, जप कएनिहार साधक कें ज्ञान द कए मोक्षपद में ल जाइत छैक। एही कारणें विवेकी पुरुष ओंकार कें प्रणव कहैत छथि। दोसर भाव ई छैक जे ई उपासकयोगी लोकनि कें बलपूर्वक मोक्ष में पहुंचा दैछ। अहू कारणें ऋृषि-मुनि एकरा प्रणव कहैत छथि। माया रहित भगवान महेश्वर कें 'नव' यानी 'नूतन' कहलगेल छन्हि। उएह शिव परमात्मा नव-शुद्ध स्वरूप छैक। प्रणव साधक कें नव-शिवरूप बना दैत छैक,तें ज्ञानीजन एकरा प्रणव कहैत छथि।
 महाशिवरात्रि कें दिन-रात पूजा केर विधान छैक। चारि पहर दिन में शिवालय में जाकए शिवलिंग पर जलाभिषेक कए बेलपत्र चढ़ओला सं शिवक अनंत कृपा प्राप्त होइत छैक। संगहि,वेदमंत्र संहिता, रुद्राष्टाध्यायी पाठ तपस्वी ब्राह्मणक मुख सं सुनबाक चाही। प्रातः ब्रह्म मुहूर्त में सूर्योदय सं पूर्व उत्तरांग पूजन कए आरती केर तैयारी क लेबाक चाही। सूर्योदय के समय पुष्पांजलि आ स्तुति कीर्तन के संग महाशिवरात्रि पूजन संपन्न होइछ। ओकर पछाति दिन में ब्रह्मभोज भंडारा के द्वारा प्रसाद वितरण कए व्रत संपन्न कएल जाइत छैक । शास्त्रक अनुसार, शिव कें देवाधिदेव महादेव एही कारणें कहल गेल छैक कि ओ देवता, दैत्य, मनुष्य, नाग, किन्नर, गंधर्व पशु-पक्षी आ समस्त वनस्पति जगत कें स्वामी छथि। शिवक एक अर्थ कल्याणकारी सेहो होइछ। शिवक आराधना सं संपूर्ण सृष्टि में अनुशासन, समन्वय आर प्रेम भक्तिक संचार हेबए लगैत छैक। स्तुति गान कहैत छैक- यादृशोऽसि महादेव, ता दृशाय नमोनमः अर्थात्, हम अहांक अनंत शक्ति कें की बूझि सकब। तें, हे शिव, अहां जाहि रूप में छी,ओही रूप कें हमर प्रणाम।
 (नई दुनिया,दिल्ली,11. 2. 10 में प्रकाशित गोविंद वल्लभ जोशी के आलेख पर आधारित)
(दैनिक भास्कर,दिल्ली,11. 2. 10)
(नई दुनिया,दिल्ली,11. 2. 10)
(हिंदुस्तान,पटना,7. 2. 10)
(नई दुनिया,दिल्ली,7. 2. 10)
महाशिवरात्रि पर किछु आओर जानकारी लेल क्लिक करू।
 सोशल नेटवर्किग साइट्स केर दौड़ में फेसबुक आर ट्वीटर सन सोशल वेबसाइट सं पछुआ रहल गूगल काल्हि जीमेल के एक नव अवतार 'बज' लांच क देलक। जीमेल कें सोशल नेटवर्किंग साइटक रूप देबाक लेल गूगल अपन ई-मेल सेवा जीमेल में नव बदलाव कएलक अछि। जीमेल बज के तहत मैसेज के तत्काल अपडेट कएल जा सकत आ फोटो तथा वीडियो शेयरिंग सहित कतेको आन फीचर्स सेहो छैक। गूगल बज जीमेल संग जुड़ल छैक,तें एकरा लेल सेटिंग में कोनो बदलाव नहिं करए पड़त। बज के प्रयोक्ता ट्वीटर, पिकासा, फ्लिकर आ गूगल रीडर केर सामग्री कें इंपोर्ट क सकताह। नव पोस्ट अथवा टिप्पणी अपने आप अपडेट होति रहत। फोटो आ वीडियो शेयरिंग केर सुविधा तं छइहे,फोटो फुलस्क्रीन देखबाक सुविधा सेहो। एहि में वीडियो इनलाइन प्ले क सकैत छी। बज मोबाइल पर सेहो उपलब्ध हएत।
 (नई दुनिया,दिल्ली,11. 2. 10)